

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 25.augustā  **Nr.558**

 (prot. Nr.28, 2.§)

**Par atbalstu Daugavpils pilsētas pašvaldības iestādes “Sociālais dienests” dalībai Labklājības ministrijas ar Eiropas Sociālā fonda atbalstu īstenotā pilotprojektā “Profesionāla sociālā darba attīstība pašvaldībās” Nr. 9.2.1.1/15/I/001**

Pamatojoties uz likuma “Par pašvaldībām” 21.panta pirmās daļas 27.punktu, Daugavpils pilsētas pašvaldības 2021.gada 23.septembra noteikumu Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” 51.punktu, Ministru kabineta 2019.gada 17.decembra noteikumu Nr. 686 “Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijās esošām personām" 9.2.1.1.pasākuma "Profesionāla sociālā darba attīstība pašvaldībās" īstenošanas noteikumi" 15.4.apakšpunktu, 33.punktu un 41.3.apakšpunktu, ņemot vērā Daugavpils domes (turpmāk – Domes) Sociālo jautājumu komitejas 2022.gada 18.augusta sēdes atzinumu un Domes Finanšu komitejas 2022.gada 18.augusta sēdes atzinumu, atklāti balsojot: PAR – 12 (I.Aleksejevs, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, J.Lāčplēsis, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – nav, **Daugavpils dome nolemj:**

1. Atbalstīt Daugavpils pilsētas pašvaldības iestādes “Sociālais dienests”, reģ.Nr.90001998587, juridiskā adrese: Vienības iela 8, Daugavpils, LV - 5401, dalību Labklājības ministrijas ar Eiropas Sociālā fonda atbalstu īstenotā pilotprojektā “Profesionāla sociālā darba attīstība pašvaldībās” Nr. 9.2.1.1/15/I/001 (turpmāk - projekts), saskaņā ar pielikumu.
2. Projekta īstenošanai nodrošināt priekšfinansējumu **12 166.00 EUR** *(divpadsmit tūkstoši viens simts sešdesmit seši euro 00 centi)* apmērā no Daugavpils valstspilsētas pašvaldības pamatbudžeta programmas „Līdzekļi projektu realizācijai”**.**

Pielikumā: Pilotprojekta apraksts (projekts “Profesionāla sociālā darba attīstība pašvaldībās” Nr. 9.2.1.1/15/I/001 – “Sociālais darbs kopienā”).

Domes priekšsēdētāja

1.vietnieks *(personiskais parakts)* A.Vasiļjevs

 Pielikums

 Daugavpils domes

 2022.gada 25.augusta

 lēmumam Nr.558

**Pilotprojekta apraksts (**projekts “Profesionāla sociālā darba attīstība pašvaldībās” Nr. 9.2.1.1/15/I/001 – “Sociālais darbs kopienā’’)

|  |  |
| --- | --- |
| **Projekta dalībnieks:** | Daugavpils pilsētas pašvaldības iestāde “Sociālais dienests” |
| **Projekta sadarbības partneris:** | Labklājības ministrija ar Eiropas Sociālā fonda atbalstu īstenotā projektā “Profesionāla sociālā darba attīstība pašvaldībās” Nr. 9.2.1.1/15/I/001 |
| **Projekta ilgums:** | Pilotprojekta īstenošanas uzsākšanas un beigu termiņš ir no 01.07.2022 līdz 31.05.2023.  |
| **Projekta mērķis:** | Labklājības ministrijas ar Eiropas Sociālā fonda atbalstu īstenotā pilotprojekta “Profesionāla sociālā darba attīstība pašvaldībās” Nr. 9.2.1.1/15/I/001 ietvaros tiek īstenotas aktivitātes metodiku izstrādei pašvaldību sociālo dienestu sociālajiem darbiniekiem darbam ar dažādām klientu mērķa grupām un sociālā darba metodēm. |
| **Projekta izmaksas:** | Projekta budžets sastāda: ESF finansējums (100%): 40 474 EUR apmērā,pašvaldības priekšfinansējums 2022 gadā – 12 166,00 EUR apmērā. |
| **Projekta aktivitātes:** | **Pilotprojekts ietver:**1. sociālā darbinieka dalību klātienes mācībās, katras mācību programmas apjoms ir plānots vidēji 88 – 100 akadēmiskās stundas;
2. metodiskā materiāla aprobāciju sociālā darba praksē ar attiecīgo klientu mērķgrupu vai izmantojot attiecīgo sociālā darba metodi, t.i., sniedzot sociālā darbinieka profesionālu atbalstu klientiem;
3. atbilstoši nepieciešamībai sociālā darbinieka dalību citos klātienes pasākumos, tādējādi nodrošinot metodikas izstrādātāju atbalstu sociālajiem darbiniekiem metodiskā materiāla un mācību programmas aprobēšanai, izmantojot dažādas metodes, piemēram, individuālu konsultāciju veidā, piedaloties sociālā darbinieka un klienta tikšanās reizē, atbalsta u.c. grupu veidā, metodikas izstrādātājam un sociālajiem darbiniekiem esot “novērotāja” statusā laikā, kad kolēģis (cits sociālais darbinieks) konsultē klientu, izzinot un gūstot pieredzi no sociālo pakalpojumu sniedzējiem, kuri nodrošina atbalstu attiecīgajai klientu mērķgrupai vai izmantojot attiecīgo sociālā darba metodi;
4. sociālo darbinieku atgriezenisko saiti ekspertu komandai (metodikas izstrādātājiem) gan par metodisko materiālu, gan par klātienes mācību programmu attiecīgo materiālu pilnveidošanai.
 |

Domes priekšsēdētāja

1.vietnieks *(personiskais parakts)* A.Vasiļjevs